ता रा रम पम
ता रा रम पम 2007 में बनी हिन्दी भाषा की फिल्म है। यह सिद्धार्थ आनन्द द्वारा निर्देशित है। इसका निर्माण यश राज फ़िल्म्स के तहत आदित्य चोपड़ा और यश चोपड़ा ने किया है। इसमें सैफ़ अली ख़ान और रानी मुखर्जी मुख्य भूमिकाओं में हैं। साथ ही जावेद जाफ़री, एंजेलिना इदानि और अली हाजी सहायक कलाकारों में शामिल हैं। यह फ़िल्म 27 अप्रैल, 2007 को जारी हुई थी। फिल्म में, अमेरिकी कार रेसिंग प्रतियोगिताओं में सफल हुए पेशेवर रेसर राजवीर को सफलताओं और कठिनाइयों का सामना करना पड़ता है। इसमें उसकी पियानोवादक-पत्नी राधिका समर्थन करती है। यह हम तुम (2004) के बाद सैफ़ और रानी की दूसरी फ़िल्म है। यह सलाम नमस्ते (2005) के बाद सिद्धार्थ आनंद और सैफ़ की दूसरी फिल्म है। यह फिल्म व्यावसायिक सफलता के रूप में उभरी। इसने दुनिया भर में ₹70 करोड़ की कमाई की। इस प्रकार यह वर्ष की दसवीं सबसे अधिक कमाई करने वाली हिंदी फिल्म बनी।